สัปดาห์นี้ สภาพอากาศของประเทศไทยในภาคตะวันออกเฉียงเหนือและภาคเหนือ อุณหภูมิจะลดลง  ส่วนภาคใต้ฝนฟ้าคะนองบางพื้นที่
สัปดาห์นี้ สภาพอากาศของประเทศไทยในภาคตะวันออกเฉียงเหนือและภาคเหนือ อุณหภูมิจะลดลง ส่วนภาคใต้ฝนฟ้าคะนองบางพื้นที่นาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา เปิดเผยถึงสภาพอากาศของประเทศไทยว่า อิทธิพลของมวลอากาศเย็นกำลังปานกลางจะแผ่เข้ามาปกคลุมบริเวณพื้นที่ของประเทศไทยในภาคตะวันออกเฉียงเหนือ ทำให้ภาคเหนือ ตั้งแต่วันนี้ 14 มกราคม 2563 ถึงวันที่  16 มกราคม อุณหภูมิจะลดลง 1 - 3 องศาเซลเซียส และมีน้ำค้างแข็งบางแห่งในพื้นที่ยอดดอย ส่วนภาคตะวันออกเฉียงเหนือในช่วงเช้าจะมีหมอก อุณหภูมิจะลดลง 1 - 2 องศาเซลเซียส และมีฝนเล็กน้อยบางแห่ง ภาคกลางและภาคตะวันออก จะมีหมอกในช่วงเช้าอุณหภูมิต่ำสุดอยู่ที่ 20 - 24 องศาเซลเซียส และจะมีฝนเล็กน้อยบางแห่งเช่นกัน ส่วนภาคใต้ จะมีฝนฟ้าคะนองเกิดขึ้นร้อยละ 10 - 20 บางพื้นที่ ขณะที่ คลื่นลมในทะเลมีคลื่นสูง 1 เมตร บริเวณที่มีฝนฟ้าคะนองคลื่นสูงมากกว่า 2 เมตร ชาวเรือควรเดินเรือด้วยความระมัดระวังเพื่อความปลอดภัย อย่างไรก็ตาม ฝนที่ตกลงมาในแต่ละพื้นที่จะมีปริมาณน้อย แต่ก็ขอให้ประชาชนที่อยู่ในบริเวณพื้นที่ที่มีฝนตกบางแห่งได้กักเก็บน้ำไว้ใช้เพื่อประโยชน์ในการใช้น้ำด้วย